Høy på pæra

Høy på pæra (orig. Keeping Up Appearances) er en britisk situasjonskomedie som gikk på BBC fra 1990 til 1995.

Rollen som Bucket ble spilt av Patricia Routledge. Serien er skrevet av Roy Clarke, og det ble laget fem sesonger og totalt 44 episoder (hvorav fire julespesialer), som opprinnelig ble sendt på BBC One.

Handling 
Serien handler om Hyacinth Bucket, en middelaldrende kvinne fra et ordinært middelklassestrøk som insisterer på at navnet uttales «Bouquet». Hun er inkarnasjonen av en snobb, og gjør alt for å klatre på den sosiale rangstigen. Hennes mål i livet er å imponere naboer, venner og medlemmer av overklassen, og gi inntrykk av at hun selv er både rik og fornem. Hun oppnår imidlertid aldri dette, fordi hennes arbeiderklasseslektninger, som hun skammer seg over, ofte dukker opp uventet og skaper pinlige situasjoner for Hyacinth. Hyacinth gjør alt for å unngå slektningene sine for ikke å tape ansikt, og hennes ekstreme snobberi gjør livet vanskelig for dem rundt henne, særlig for den tålmodige ektemannen Richard.

Norge 
I Norge gikk serien på TVNorge fra 1992. Den har gått flere ganger i reprise på norsk TV.

Oppfølger i 2016 
En såkalt prequel, Young Hyacinth, kom i 2016. Handlingen i denne serien er lagt til 1950-tallet og skildrer Hyacinth som ung.

Medvirkende
Patricia Routledge — Hyacinth Bucket
Clive Swift — Richard Bucket
Judy Cornwell — Daisy
Geoffrey Hughes — Onslow
Shirley Stelfox — Rose (sesong 1)
Mary Millar — Rose (fra sesong 2)
Josephine Tewson — Elizabeth Warden
David Griffin — Emmet Hawksworth, Elizabeth Wardens bror (fra serie 2)
George Webb — Hyacinths far
Anna Dawson — Violet (sesong 5)  
John Evitts — Bruce (sesong 5)
Jeremy Gittins — Michael, presten
Marion Barron — Prestens kone   
Peter Cellier — The Major (sesongene 1 og 2)
David Janson — Michael, postmannen
Robert Rawles — Melkemannen

Episodeoversikt

Sesong 1

Sesong 2

Julespesial 1991

Sesong 3

Sesong 4

Julespesial 1993

Julespesial 1994

Sesong 5

Julespesial 1995

Senere spesialer

Referanser

Eksterne lenker 

Britiske komiserier
Britiske TV-serier fra 1990-årene
TV-produksjoner på BBC